Diari Oficial de la Generalitat Valenciana


Sumari del DOGV 7527, del 18-05-2015 (2015/4524)

DECRET 68/2015, de 15 de maig, del Consell, pel qual se separen i es nomenen vocals dels consells d'administració de les autoritats portuàries de Castelló i València.
----------------------------------------------------------------------------------------------------------------------------------------------------------------------

### Dades del document

Número de DOGV
:   7527

Data del DOGV
:   18-05-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/4524


Data del document
:   15-05-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Anàlisi jurídica

 Descriptors 

:   * Conselleria d'Infraestructures, Territori i Medi Ambient
    * Castelló de la Plana
    * València
    * instal·lació portuària

DECRET 68/2015, de 15 de maig, del Consell, pel qual se separen i es nomenen vocals dels consells d'administració de les autoritats portuàries de Castelló i València. [2015/4524]  
D'acord amb l'article 30.1.c del text refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, estos consells estaran formats, respectivament, pel president de l'entitat, el capità marítim i tretze vocals.  
Per mitjà del Decret 189/2014, de 7 de novembre, del Consell, es va designar Emilio Marín Bellver com a vocal del Consell d'Administració de l'Autoritat Portuària de Castelló, en representació de l'Administració de la Generalitat, i pel Decret 208/2014, de 12 de desembre, del Consell, es va renovar el nomenament de Vicente Boluda Fos com a vocal del Consell d'Administració de l'Autoritat Portuària de València, en representació dels sectors econòmics rellevants en l'àmbit portuari, i queda pendent el nomenament de vocal en representació de la Generalitat.  
  
L'apartat 2 de l'article 30 de l'esmentat text refós de la Llei de Ports de l'Estat i de la Marina Mercant establix que la designació dels vocals haurà de fer-se necessàriament a proposta de les administracions públiques i entitats i organismes representats en el consell d'administració, i que la separació i nomenament dels vocals del consell serà acordada per l'òrgan competent de la comunitat autònoma, a proposta de les organitzacions, organismes i entitats que aquells representen. En l'àmbit de la Comunitat Valenciana eixa competència correspon al Consell, segons el que disposa l'article 17.b de la Llei 5/1983, de 30 de desembre, de la Generalitat, del Consell.  
Per això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 15 de maig de 2015,  
  
DECRETE  
  
Article 1  
1. La separació d'Emilio Marín Bellver com a vocal del Consell d'Administració de l'Autoritat Portuària de Castelló, en representació de l'Administració de la Generalitat.  
2. La separació de Vicente Boluda Fos com a vocal del Consell d'Administració de l'Autoritat Portuària de València, en representació dels sectors rellevants en l'àmbit portuari.  
  
Article 2  
1. El nomenament de José Luis García Galera com a vocal del Consell d'Administració de l'Autoritat Portuària de Castelló, en representació de l'Administració de la Generalitat.  
2. El nomenament d'Antonio García Llusar com a vocal del Consell d'Administració de l'Autoritat Portuària de València, en representació dels sectors rellevants en l'àmbit portuari.  
3. El nomenament de Vicente Boluda Fos, president de l'Associació Valenciana d'Empresaris, com a vocal del Consell d'Administració de l'Autoritat Portuària de València, en representació de l'Administració de la Generalitat.  
  
DISPOSICIÓ FINAL  
  
Este decret tindrà efectes des del mateix dia que es publique en el Diari Oficial de la Comunitat Valenciana.  
  
València, 15 de maig de 2015  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS